Προτού αναλάβουμε να εργαστούμε για τις ανάγκες μιας ομάδας, χρειάζεται να την γνωρίσουμε. Αυτό για εμάς σημαίνει πως χρειάζεται να κατανοήσουμε πού βρίσκεται σήμερα η συγκριμένη ομάδα, πού θέλει να πάει, ώστε να σχεδιάσουμε το  ΠΩΣ θα το κάνει να συμβεί. Το πρώτο και ίσως το πιο σημαντικό βήμα, είναι αυτό της «διάγνωσης». Σκοπός μας είναι να κατανοήσουμε σε ποιο στάδιο ανάπτυξης βρίσκεται η ομάδα που μας ενδιαφέρει, τον τρόπο που λειτουργεί, τα σημεία τριβής, τον βαθμό αντίστασης, την ωριμότητα των μελών, την επιρροή στο περιβάλλον, τα επίπεδα της διαφορετικότητάς κ.λπ. Για την κάλυψη των παραπάνω αναγκών, αξιοποιούμε συχνά σύγχρονα διαγνωστικά εργαλεία ή και μοντέλα, ώστε με μεγαλύτερη ασφάλεια και δομημένες δράσεις, να εντοπίσουμε πιο γρήγορα τις κατάλληλες λύσεις. Στη συνέχεια, σχεδιάζουμε το πρόγραμμα ανάπτυξης που ταιριάζει τόσο στα μέλη, όσο και στην ομάδα στο σύνολο της. Επιλέγουμε να σχεδιάζουμε καινοτόμες προτάσεις, καθώς σεβόμαστε την μοναδικότητα της κάθε ομάδας και, του κάθε οργανισμού. Απολαμβάνουμε τη δημιουργία φρέσκων και σύγχρονων λύσεων, που βασίζονται σε αποτελεσματικές μεθοδολογίες, με στόχο να μετακινήσουν τους συμμετέχοντες σε νέα, πιο φωτεινά μονοπάτια!